شەفەق نیوز/ دوو سەرچەوەی ئەمنی لە باشوور
عراق و هەرێم کوردستان، ئمڕوو دووشەممە، خەوەردان لە کوشیان دوو مەدەنی وە دوو پەلامار
چەکدار، یەکیگیان هووکاری نەئەزانیایە، و ئەوەکە لەوەر مرافەیگ هووزانە.
موقەدەم عەلی جەمال قەدوری وەڕێەوبەر گشتی راگەیانن
وپەیوەندیەیل پۆلیس گەرمیان ئەرا ئاژانس شەفەق نیوز وت: چەکدارەیلیگ نەناسریاگ تەقە
لە هاووڵاتییگ وەناو  (ساحل خورشيد عەزيز) لە
داڵگبوی ١٩٦٠ کردن، ک فەرمانبەرە لە فەرمانگەی کشتوکاڵی کفری، لەوەردەم ماڵەگەی لە
ناوچەی شۆڕش وکوشتنەی.
سەرچەوەیگ ئەمنی لە پارێزگای زیقار، ئەرا
ئاژانس شەفەق نیوز وت: چەکدارەیلیگ نەناسریاگ لەناو ماشینیگ پیکاب تەقە لە یەکیگ لە
هاووڵاتییەیل کردن و وەچەن گولەیگ زەخمداری کردن، و بریا خەسەخانە، و لەورا گیانی
لەدەسدا.
دیاری کرد ک لێکۆڵینەوەیل سەرەتایی نشان دەن
ک تاوانەگە دویای مرافەیگ ناوبەین هووزەیل بەنی زەید و عەبودی بویە.
